|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ**  **ΚΑΙ ΘΡΗΣΚΕΥΜΑΤΩΝ**  **ΠΕΡΙΦΕΡΕΙΑΚΗ Δ/ΝΣΗ Π.Ε & Δ.Ε.**  **ΚΕΝΤΡΙΚΗΣ ΜΑΚΕΔΟΝΙΑΣ**  **Δ/ΝΣΗ Π.Ε. ΑΝ. ΘΕΣ/ΝΙΚΗΣ**  **5Ο ΟΛΟΗΜΕΡΟ12/Θ ΔΗΜ.ΣΧΟΛΕΙΟ**  **ΠΥΛΑΙΑΣ**  Ταχ. Δ/νση: Γεωργικής Σχολής 129  ΤΚ : 57001  Πληροφ. :Άγγελος Πολυζωίδης  Τηλ.: 2310471404  FAX: 2310475894  e-mail:5dimpyl@sch.gr  Κωδικός σχολείου: 9190900 | Θεσσαλονίκη, 4 - 12 -2019  Αριθμ.πρωτ.: 265  Τουριστικά Γραφεία  Κοινοποίηση:  Συνημμένα: |

**Θέμα: Πρόσκληση εκδήλωσης ενδιαφέροντος ταξιδιωτικών γραφείων για την εκπαιδευτική επίσκεψη των μαθητών/τριών της ΣΤ΄ τάξης στη *Βουλή των Ελλήνων*.**

Σας ενημερώνουμε ότι ο Διευθυντής του 5ου Δ.Σ. Πυλαίας ζητά εκδήλωση ενδιαφέροντος από τουριστικά γραφεία για τη διοργάνωση τριήμερης εκπαιδευτικής επίσκεψης των μαθητών/τριών της ΣΤ΄ τάξης του σχολείου μας στην Αθήνα, στο πλαίσιο του προγράμματος *«Επισκέψεις μαθητών μαθητριών στη Βουλή των Ελλήνων»*.

Παρακαλούμε να μας γίνουν γνωστές οι προσφορές τουριστικών πρακτορείων με **τιμή κατ’ άτομο** **συμμετοχής**, λαμβάνοντας υπόψη τα παρακάτω:

**Τρόπος μετακίνησης**: Οδικώς, με δύο τουριστικά λεωφορεία (65 θέσεων έκαστο) άριστης κατάστασης, τα οποία θα είναι διαθέσιμα όλες τις ημέρες και ώρες του ταξιδιού, σύμφωνα με το πρόγραμμα που θα οριστεί, καθώς και οποιαδήποτε αλλαγή που μπορεί να προκύψει από αστάθμητους παράγοντες**.** Στις προσφορές να συμπεριλαμβάνονται όλοι οι **δυνατοί τρόποι ταξιδιού**: μεταφορά με τρένο, αεροπλάνο ή και συνδυασμός των παραπάνω, δηλαδή τρένο-τρένο ή λεωφορείο-αεροπλάνο.

**Διάρκεια εκπαιδευτικής επίσκεψης**: Η εκπαιδευτική επίσκεψη θα είναι 3ήμερης διάρκειας, από **Σάββατο 21/03/2020 ως Δευτέρα 23/03/2020**

**Διαμονή**: Σε ξενοδοχείο 5 αστέρων με πρωινό σε δίκλινα δωμάτια για μαθητές και συνοδούς, και σε μονόκλινα για τους 5 συνοδούς εκπαιδευτικούς ή 4 αστέρων με πρωινό . Απαραίτητη προϋπόθεση να βρίσκονται στην περιοχή του κέντρου.

**Αριθμός συμμετεχόντων**: Ο αριθμός μαθητών, συνοδών και εκπαιδευτικών υπολογίζεται περίπου στους 120.

**Δωρεάν ξενάγηση** στην Ακρόπολη και το μουσείο της, στο Αρχαιολογικό μουσείο Αθηνών και στην Παλιά Βουλή, από τρεις διπλωματούχους ξεναγούς.

**Διάθεση ενός συνοδού** από το πρακτορείο σε όλη τη διάρκεια του ταξιδιού.

**Έκδοση διάτρητων αποδείξεων** παροχής υπηρεσιών για όλους τους συμμετέχοντες χωριστά, μετά το πέρας της εκδρομής.

**Υπογραφή συμφωνητικού** μεταξύ του σχολείου και του πρακτορείου, σύμφωνα με τις κείμενες διατάξεις, το οποίο και θα περιλαμβάνει όλες τις λεπτομέρειες του ταξιδιού.

**Ασφάλιση ευθύνης** του πρακτορείου, όπως ορίζει η κείμενη νομοθεσία, καθώς και πρόσθετη προαιρετική ασφάλιση για περίπτωση ατυχήματος ή ασθένειας μαθητή, γονέα ή συνοδού εκπαιδευτικού.

**Διασφάλιση** ότι το λεωφορείο που θα κάνει τη συγκεκριμένη μετακίνηση πληροί τις απαιτούμενες από το νόμο προδιαγραφές για τη μεταφορά μαθητών.

**Αποδοχή** από το πρακτορείο **ποινικής ρήτρας** σε περίπτωση αθέτησης των όρων συμβολαίου.

Σε περίπτωση που δεν θα πραγματοποιηθεί το ταξίδι λόγω ανώτερης βίας, π.χ. εκλογές, δε θα υπάρξει για το σχολείο καμία επιβάρυνση. Επιπλέον, σε περίπτωση που για λόγους ανωτέρας βίας ή ασθένειας ματαιωθεί η συμμετοχή κάποιου μαθητή να επιστραφεί μέρος του ποσού συμμετοχής που κατέβαλε.

**Να κατατεθεί υπεύθυνη δήλωση** από το πρακτορείο ότι διαθέτει το ειδικό σήμα λειτουργίας που θα πρέπει να βρίσκεται σε ισχύ.

**Λήξη προθεσμίας** των προσφορών από τα τουριστικά γραφεία έχει οριστεί η **Παρασκευή 20 Δεκεμβρίου 2019 και ώρα 11:00.** Οι προσφορές θα πρέπει να κατατεθούν σε έντυπη μορφή μέσα σε κλειστούς φακέλους στο γραφείο του Δ/ντή του 5ου Δ.Σ. Πυλαίας. Οι εκπρόθεσμες προσφορές δε θα ληφθούν υπόψη.

Σας επισημαίνουμε ότι ο παρόν διαγωνισμός δεν είναι μειοδοτικός. Θα ληφθούν υπόψη η αναλυτική περιγραφή των παροχών και υπηρεσιών, όπως αυτές ζητούνται από την προκήρυξη, η ασφαλής μετακίνηση των μαθητών , καθώς και η εμπειρία των τουριστικών γραφείων σε πολυήμερες σχολικές εκδρομές.

Ο Δ/ντής

ΑΓΓΕΛΟΣ ΠΟΛΥΖΩΙΔΗΣ